2021. gada 29. jūnijā Noteikumi Nr. 427

Rīgā (prot. Nr. 50 13. §)

**Grozījumi Ministru kabineta 2010. gada 21. septembra noteikumos Nr. 899 "Likuma "Par iedzīvotāju ienākuma nodokli"**

**normu piemērošanas kārtība"**

Izdoti saskaņā ar

likuma "[Par iedzīvotāju ienākuma nodokli](https://likumi.lv/ta/id/56880-par-iedzivotaju-ienakuma-nodokli)"

[3. panta](https://likumi.lv/ta/id/56880-par-iedzivotaju-ienakuma-nodokli#p3) trešās daļas 12. punkta "a" apakšpunktu, [8. panta](https://likumi.lv/ta/id/56880-par-iedzivotaju-ienakuma-nodokli#p8) otro daļu,

[9. panta](https://likumi.lv/ta/id/56880-par-iedzivotaju-ienakuma-nodokli#p9) pirmās daļas 16. un 17. punktu un 44. punkta "a" apakšpunktu,

[10. panta](https://likumi.lv/ta/id/56880-par-iedzivotaju-ienakuma-nodokli#p10) pirmās daļas 4. punktu, [11. panta](https://likumi.lv/ta/id/56880-par-iedzivotaju-ienakuma-nodokli#p11) trešās daļas 15. punktu un 3.5 daļu,

[11.5panta](https://likumi.lv/ta/id/56880-par-iedzivotaju-ienakuma-nodokli#p11.5) pirmo daļu, [16.1 panta](https://likumi.lv/ta/id/56880-par-iedzivotaju-ienakuma-nodokli#p16.1) ceturto daļu,

[17. panta](https://likumi.lv/ta/id/56880-par-iedzivotaju-ienakuma-nodokli#p17) vienpadsmitās daļas 2. punktu,

[38. panta](https://likumi.lv/ta/id/56880-par-iedzivotaju-ienakuma-nodokli#p38) otro daļu un [39. pantu](https://likumi.lv/ta/id/56880-par-iedzivotaju-ienakuma-nodokli#p39)

1. Izdarīt Ministru kabineta 2010. gada 21. septembra noteikumos Nr. 899 "Likuma "Par iedzīvotāju ienākuma nodokli" normu piemērošanas kārtība" (Latvijas Vēstnesis, 2010, 156. nr.; 2012, 203. nr.; 2013, 168., 198., 252. nr.; 2014, 190., 220. nr.; 2015, 252. nr.; 2016, 234. nr.; 2017, 234., 254. nr.) šādus grozījumus:

1.1. papildināt norādi, uz kāda likuma pamata noteikumi izdoti, aiz skaitļiem un vārdiem "[11. panta](https://likumi.lv/ta/id/56880-par-iedzivotaju-ienakuma-nodokli#p11) trešās daļas 15. punktu" ar vārdiem un skaitli "un 3.5 daļu";

1.2. izteikt 1.3. apakšpunktu šādā redakcijā:

"1.3. autoru darbu un izpildījumu veidus un nosacīto izdevumu piemērošanas apmēru;";

1.3. izteikt 57. punktu šādā redakcijā:

"57. Nodokļa maksātājam ir tiesības no autoratlīdzības (autortiesību un blakustiesību atlīdzības) summas atskaitīt likuma 10. panta pirmās daļas 4. punktā un 11. panta 3.5 daļā minētos zinātnes, literatūras un mākslas darbu autoru un izpildītāju izdevumus, kuri saistīti ar šo darbu radīšanu, izdošanu, izpildīšanu vai citādu izmantošanu, šādā apmērā:

57.1.  50 % apmērā no autoratlīdzības summas:

57.1.1. par dramatiskiem, muzikāli dramatiskiem darbiem, horeogrāfiskiem darbiem un to izpildījumiem;

57.1.2. par muzikāliem darbiem ar tekstu vai bez tā, apdarēm, muzikāliem aranžējumiem un to izpildījumiem;

57.1.3. par audiovizuāliem darbiem, ekranizācijām un to izpildījumiem;

57.1.4. par zīmējumiem, glezniecības, tēlniecības, grafikas, lietišķās mākslas darbiem, dekorācijām, scenogrāfijas, dizaina, fotogrāfiskiem darbiem un citiem mākslas darbiem;

57.1.5. par arhitektūras darbu skicēm, metiem, projektiem;

57.2. 25 % apmērā no autoratlīdzības summas:

57.2.1. par literāriem darbiem (daiļliteratūras (prozas, dzejas, dramaturģijas), zinātniskiem, populārzinātniskiem, mācību un publicistikas darbiem, koncepcijām un runām) un to izpildījumiem, tai skaitā to izmantošanu presē un citos masu informācijas līdzekļos;

57.2.2. par scenārijiem un audiovizuālu darbu literāriem projektiem;

57.2.3. par tulkojumiem, anotācijām, referātiem, kopsavilkumiem, dramatizējumiem un darbu krājumiem.";

1.4. svītrot 59. punktā vārdus "atklājumu, izgudrojumu un rūpniecisko paraugu";

1.5. svītrot 60. punktā vārdus "atklājums, izgudrojums vai rūpnieciskais paraugs".

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Kultūras ministrs N. Puntulis